朱斯卑·威爾第

朱斯卑·威爾第係意大利歌劇作家。佢喺帕爾馬附近嘅勒朗科勒出世，死喺米蘭。

朱斯卑·威爾第1824年開始學習音樂，佢為羅西尼嘅歌劇《西維爾嘅理髮師》寫序曲。然後佢去米蘭；嗰道嘅音樂學院唔收佢，佢就繼續自學。

佢嘅處女作係《奧貝爾托》，之後《一日國王》係佢第一部喜劇，但唔成功。1842年佢寫咗《拿布果》。

1872年《阿依達》公演。呢齣戲嘅創作目的，坊間有唔少傳言，但實際上唔係為開羅總督歌劇院嘅開幕式，亦唔係為蘇彝士運河開航而寫嘅。

威爾第晚年主要修改佢早年嘅作品。威爾第支持意大利立國，佢嘅一啲作品中有暗示呢個運動嘅情節。有意大利人建議攞佢喺《拿布果》支猶太奴隸合唱《去飛喇，思想，坐住對金翼》做國歌。